আইআরসিটিসি-র মাধ্যমে অনলাইন টিকিট কাটার ক্ষেত্রে যাত্রীদের সুবিধা অনেক বেড়ে গেল। জেনে নিন দূরপাল্লার ট্রেনের টিকিট কাটার ক্ষেত্রে নতুন-পুরনো নিয়ম মিলিয়ে ১০ বড় সুবিধা—
১। রেল যাত্রার ১২০ দিন আগে টিকিট কাটা যায়। একটি ইউজার আইডি থেকে মাসে ছ’টি পর্যন্ত টিকিট কাটা যাবে। আর যদি টিকিট আইআরসিটিসি অ্যাকাউন্টে ক্রেতা আধার নম্বর যুক্ত করেন তবে মাসে ১২টা পর্যন্ত টিকিট কাটতে পারবেন। 
২। সব যাত্রী যাতে টিকিট পান তার জন্য সকাল ৮টা থেকে ১২টা, একটি আইডি থেকে দু’টির বেশি টিকিট কাটা যাবে না।
৩। তৎকাল টিকিট কাটা যায় ট্রেন ছাড়ার আগের দিন। সকাল ১০টা থেকে এসি টিকিট আর ১১টা থেকে স্লিপার ক্লাস।
৪। তৎকাল টিকিটের ক্ষেত্রে একই ট্রেনে সর্বাধিক ছ’টি আসন বা বার্থ বুক করা যাবে।
৫। একটি ইউজার আইডি দিয়ে লগ ইন করে একটির বেশি তৎকাল টিকিট কাটা যাবে না। তবে রিটার্ন টিকিট মিলবে।
৬। সকাল ৮টা থেকে দুপুর ১২টা পর্যন্ত ‘কুইক বুক সার্ভিস’ অপশন কাজ করবে না। একটি ইউজার আইডি থেকে এই সময়ের মধ্যে একাধিক বার লগ ইন করা যাবে না।
৭। এজেন্টরা টিকিট কাটতে পারবেন সকাল ৮টা থেকে ৮.৩০, ১০টা থেকে ১০.৩০ এবং ১১টা থেকে ১১.৩০-এর মধ্যে। তৎকাল টিকিট কাটার ক্ষেত্রে অনলাইন সংরক্ষণ শুরুর প্রথম আধ ঘণ্টা টিকিট কাটতেই পারবেন না অথরাইজড এজেন্টরা।
৮। সময় মেপে টিকিট কাটতে হবে। প্যাসেঞ্জার ডিটেল দেওয়ার জন্য মিলবে ২৫ সেকেন্ড সময়। প্যাসেঞ্জার ডিটেল এবং পেমেন্ট পেজ-এ ক্যাপচা পূরণের জন্য মিলবে মাত্র ৫ সেকেন্ড সময়।
৯। নেট ব্যাঙ্কিং-এর মাধ্যমে টিকিটের দাম মেটালে সব ব্যাঙ্কের ক্ষেত্রেই ওটিপি (ওয়ান টাইম পাসওয়ার্ড) বাধ্যতামূলক।